BOL แรลลี่ยาว! พุ่งอีก 22% “ออลไทม์ไฮ” ลุ้นผลงานไตรมาส 3 โตต่อเนื่อง!
BOL แรลลี่ยาว! พุ่งอีก 22% “ออลไทม์ไฮ” โดย ณ เวลา 11.03 น. อยู่ที่ระดับ 12.60 บาท บวก 2.30 บาท ลุ้นผลงานไตรมาส 3 โตต่อเนื่อง! 6 เดือนโชว์กำไรแตะ 120.20 ล้านบาท
BOL แรลลี่ยาว! พุ่งอีก 22% “ออลไทม์ไฮ” โดย ณ เวลา 11.03 น. อยู่ที่ระดับ 12.60 บาท บวก 2.30 บาท ลุ้นผลงานไตรมาส 3 โตต่อเนื่อง! 6 เดือนโชว์กำไรแตะ 120.20 ล้านบาท
6 ต.ค. 2564

ผู้สื่อข่าวรายงานว่า วันนี้(6 ต.ค.64) ราคาหุ้นบริษัท บิซิเนส ออนไลน์ จำกัด (มหาชน)  หรือ BOL ณ เวลา 11.03 น. อยู่ที่ระดับ 12.60 บาท บวก 2.30 บาท หรือ 22.33% ด้วยมูลค่าซื้อขาย 100.00 ล้านบาท ราคาหุ้นสูงสุดตั้งแต่เข้าตลาดเมื่อวันที่ 21 เม.ย.2547

โดยบริษัทประกาศงบไตรมาส 2/64 มีกำไรสุทธิ 67.63 ล้านบาท เทียบกับช่วงเดียวกันของปีก่อนที่มีกำไรสุทธิ 51.06 ล้านบาท ส่วนงวด 6 เดือนปี 2564 มีกำไรสุทธิ 120.19 ล้านบาท เพิ่มขึ้นจากช่วงเดียวกันของปีก่อนอยู่ที่ 91.01 ล้านบาท ลุ้นผลงานไตรมาส 3/2564 โตเด่นต่อเนื่อง

อนึ่ง BOL เป็นผู้นำในการให้บริการข้อมูลเพื่อการตัดสินใจทางธุรกิจที่ครอบคลุมทั้งด้านโอกาสและความเสี่ยงในการทำธุรกิจ โดยให้บริการข้อมูลเชิงลึกผ่านซอฟต์แวร์และแอพพลิเคชั่นที่ทันสมัย ตลอดจนเป็นผู้ออกแบบและพัฒนาโซลูชั่นสำหรับผู้ประกอบการและสถาบันการเงิน รวมถึงเป็นที่ปรึกษาทางธุรกิจทั้งในประเทศและภูมิภาคอาเซียน